|  |  |
| --- | --- |
| \\GRAM_DIM_LAM\Share GrD2\ΔΗΜΟΣ ΛΑΜΙΕΩΝ\ΤΟΥΡΙΣΜΟΣ\GREEK TRAVEL SHOW\logo dhmos lamiewn.png**ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείο Τύπου& Επικοινωνίας **Λαμία, 4/4/2019** |

**Σεμινάριο με θέμα «Εισαγωγή στην Προφορική Ιστορία»**

**στο Μουσείο Εθνικής Αντίστασης του Δήμου Λαμιέων**

Ο Δήμος Λαμιέων, το Σωματείο Μουσείο Ιστορικό Αρχείο Ρούμελης (Μ.Ι.Α.Ρ 1940 - 1950), τα Γ.Α.Κ – Αρχεία Νομού Φθιώτιδας και η Ένωση Προφορικής Ιστορίας συνδιοργανώνουν σεμινάριο με θέμα «**Εισαγωγή στην Προφορική Ιστορία**», που θα πραγματοποιηθεί από **12** έως **14** Απριλίου στο Μουσείο Εθνικής Αντίστασης Δήμου Λαμιέων, που βρίσκεται στο χώρο του Δημαρχείου (στην οδό Φλέμινγκ & Ερυθρού Σταυρού). Συμμετέχει το Εργαστήρι Κινηματογράφου του ΔΗ.ΠΕ.ΘΕ Ρούμελης.

Στόχος του σεμιναρίου, είναι η εξοικείωση των συμμετεχόντων με τις πρακτικές, θεωρητικές και μεθοδολογικές πτυχές της προφορικής ιστορίας και η εξάσκηση στην τεχνική της συνέντευξης. Απώτερος σκοπός είναι η δημιουργία ομάδας προφορικής ιστορίας στην Λαμία, ώστε να διασωθεί η συλλογική μνήμη της πόλης, με τη συλλογή αφηγήσεων ζωής, ιστοριών, φωτογραφιών και αρχειακού υλικού.

Το σεμινάριο είναι **δωρεάν** και ο ανώτατος αριθμός εκπαιδευόμενων είναι **30** άτομα, ενώ σε περίπτωση που υποβληθούν περισσότερες αιτήσεις θα τηρηθεί σειρά προτεραιότητας. Οι ενδιαφερόμενοι να συμμετάσχουν, θα πρέπει να συμπληρώσουν, το αργότερο **έως τις 8 Απριλίου 2019**, την αίτηση συμμετοχής που επισυνάπτεται και να την αποστείλουν στην ηλεκτρονική διεύθυνση semin.prof.istorias@gmail.com ή να καλέσουν το τηλέφωνο **22313 51005.**

**Από το Γραφείο Τύπου**